آنتی‌بیوتیکلره دیرنجلی باکتریلرین آرتماسینا قارشی تدبیرلر گؤرولمه‌مه‌سی دوروموندا ۳۰ ایل عرضین‌ده آوروپا، قوزئی آمریکا و استرالیادا ۲،۴ میلیون اینسانین اؤله‌جگی بیلدیریلدی.
اقتصادی امکداش‌لیق و قالخینما تئشکیلاتی (اوای‌سی‌دی)، آنتی‌بیوتیک و باکتریلرین اینسانلار اوزرین‌ده‌کی تاثیرلرینی آراشدیران بیر راپور یاییملادی.
راپوردا، آنتی‌بیوتیکلره قارشی مقاوم باکتریلرین آرتماسینا مانع اولاجاق تدبیرلر گؤرولمه‌مه‌سی دوروموندا، ۳۰ ایل عرضین‌ده آوروپا، قوزئی آمریکا و استرالیادا ۲،۴ میلیون اینسانین حیاتینی ایتیرجیی بیلدیریلدی.
راپور‌دا، کیچیک و ساده تدبیرلر گؤره‌رک، انفکسیوندان قایناقلانان ۴ اؤلوم‌دن ۳ونون قارشی‌سینین آلیناجاغی وورغولاندی.
اوای‌سی‌دی عضوو اولان ۳۳ اؤلکه‌ده، خسته‌لیکلرین اورتایا چیخماسینین آردین‌دان باکتریلرله مباریزه اوچون ایللیک اورتالاما ۳،۵ میلیارد دلار خرجلندیگی قید ائدیلن راپوردا، باکتریلرین یاییلماسینی انگلله‌یه‌جک آددیملار آتیلماسینین اینسانلارین حیاتلارینین قوروتولماسینی و اوزون وعدهده قناعت ائدیلمه‌سینی تامین ائدجیینه دقت چکیلدی.
